**Îmi cresc aripi**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te privesc în tăcere, cu

teamă

că ai să mă prinzi

vrând

să-ţi deschid fereastra sufletului,

un suflet pierdut

printre iluzii şi gânduri

ascunse în bezna unui cuvânt,

mi-este sete de tine

şi aş vrea să-ţi sorb

lacrima uitată

între oftat şi inima

bântuită de o imposibilă iubire.

Un orologiu nevăzut te trezeşte

şi atunci fug fără umbră

adăpostindu-mă în colţul în care

luna nu poposeşte de teama

unui descântec,

secătuită de dor

mă cufund în ţărmul

fără nume,

încep să fac incantaţii păgâne

până ce sufletul

ţipă durerea tăinuită

a cuvântului nerostit.

Mă smulg din braţele eresului

fugind spre podul speranţei,

din înalt se coboră peste mine o ploaie

ce udă suflarea ciuntită

şi simt freamăt în lăuntrul meu,

Doamne, îmi cresc aripi,

am să zbor

odată cu cocorii şi împreună cu ei

voi găsi

cuibul uitat,

apoi voi mângâia zvâcnetul primăverii

rupând de pe ram frunzele moarte.